Document ID: /roh_data/filtered/fineweb-2-filterrobots_roh.jsonl.gz/29373

L’orcan Vivian ha devastà l’onn 1990 il guaud da protecziun sur il vitg da Curaglia (Val Medel). Perquai ha il Project guaud da muntogna (Bergwaldprojekt) dumandà sch’i dastgan sa gidar cun gidanters voluntaris. L’emprima sceptica dal bostger communal, Corsin Flepp è spert stada davent cura ch’el ha vis la buna lavur ch’ils voluntaris prestan.
Mintg'onn duas emnas a Curaglia
Dapi lura vegn il Project guaud da muntogna mintg'onn duas emnas a Crap Stagias per far lavurs vid trutgs, tgirar il guaud ed era sa gidar cun far protecziuns per ils pegns. Renato Ruf ch’è in dals fundaturs dal Project guaud da muntogna è losch da quai ch’ins ha cuntanschì e che quai ha funcziunà uschè bain cun ils gidanters voluntaris.
Il Project guaud da muntogna è ina fundaziun che s'engascha en Svizra, Germania, Austria, Catalugna e l'Ucraina per il mantegniment dals guauds da protecziun. Il Project guaud da muntogna è vegnì lantschà 1987 ed è dapi 1990 ina fundaziun.